Diari Oficial de la Generalitat Valenciana


Sumari del DOGV 3089, del 30-09-1997 (1997/10814)

Convocatòria d'una plaça d'administratiu d'administració general.
-----------------------------------------------------------------

### Dades del document

Número de DOGV
:   3089

Data del DOGV
:   30-09-1997

Secció del DOGV
:   AUTORITATS I PERSONAL - OFERTES D'OCUPACIÓ PÚBLICA, OPOSICIONS I CONCURSOS

Número del document
:   1997/10042


Data del document
:   24-09-1997

Organisme emissor
:   Ajuntament de Crevillent

Tipus de document
:   Convocatòria

Descriptors 

:   * Crevillent
    * concurs administratiu
    * professió administrativa
    * administració local

EDICTE [97/C10460]
  
César Augusto Asencio Adsuar, alcalde president de l'Ajuntament de Crevillente (Alacant), faig saber:
  
Que en sessió extraordinària del Ple d'aquest Ajuntament, de data 23 de setembre de 1997, s'adoptà, entre altres, l'acord d'aprovació de la convocatòria i bases específiques que regularan el concurs de mèrits, pel sistema de promoció interna, per a la provisió de la plaça vacant d'administratiu d'administració general, inclosa en l'oferta pública d'ocupació de 1997. Tot seguit, es transcriu la part resolutiva de l'esmentat acord, així com les bases específiques de referència:
  
Acord
  
1. Aprovar les bases reguladores de les proves selectives per a la provisió, pel sistema de promoció interna en torn restringit d'ascens, de la plaça vacant en la plantilla de funcionaris vigent i publicada en l'oferta d'ocupació de 1997, amb la denominació d'administratiu d'administració general, escala d'administració general, subescala administrativa, que com annex es transcriu de seguida.
  
2. La selecció es realitzarà mitjançant el procediment de concurs de mèrits.
  
3. Queda aprovada la convocatòria en els termes exposats.
  
4. S'exposaran públicament aquestes bases, mitjançant inserció del text íntegre en el Butlletí Oficial de la Província i en el Diari Oficial de la Generalitat Valenciana. Així mateix es publicarà en el Butlletí Oficial de la Província la llista provisional d'admesos i exclosos, i si escau, la llista definitiva, amb designació de tribunal, fixació de data, hora i lloc de realització, així com sorteig en la valoració de mèrits. També, es publicarà un extracte de la convocatòria en el Boletín Oficial del Estado, a l'efecte de còmput del termini de presentació d'instàncies.
  
ANNEX
  
Bases específiques per a provisió d'una plaça vacant d'administratiu d'administració general de la plantilla de funcionaris vigent, de l'Ajuntament de Crevillente
  
Primera. Plaça objecte de convocatòria
  
Amb respecte màxim dels principis constitucionals d'igualtat, mèrit i capacitat, així com el de publicitat i de conformitat amb allò disposat en els articles 91 i 100 de la Llei 7/1985, de 2 d'abril; article 169 del TRRL (RDL 781/1986, de 18 d'abril), relatiu a funcionaris d'administració general; subescala administrativa; classe d'administratiu. I després de la publicació de l'anunci d'oferta d'ocupació pública en el Boletín Oficial del Estado número 111, de data 9 de maig de 1997, es convoca el concurs, amb torn restringit de promoció interna, per a cobrir una plaça d'administratiu d'administració general. L'esmentada plaça pertany a l'escala d'administració general, subescala administrativa i classe administratiu.
  
Està dotada amb els emoluments corresponents al grup C segons estableix l'article 25 de la Llei 30/1984, de 2 d'agost, amb un nivell de complement de destinació 20 i altres retribucions complementàries que la corporació té assignades al corresponent lloc de treball, de conformitat amb la legislació vigent.
  
Atés que l'aspirant és funcionari que promociona, podrà demanar el seu nivell consolidat, si era superior. En principi, està prevista l'adscripció a un lloc de treball de la relació individualitzada que s'incorpora al pressupost vigent, dins de l'àrea B, de serveis econòmics. Això, sense perjudici de posterior canvi d'adscripció a llocs similars dins de l'àrea o ocupació de suplències, per raons organitzatives o de necessitat del servei. La provisió d'aquesta plaça es realitzarà mitjançant convocatòria, en els següents torns i percentatges: per a torn d'accés restringit es reserva el 100% de les places convocades.
  
La plaça d'auxiliar del funcionari seleccionat en la promoció interna d'ascens, quedarà automàticament amortitzada, des que prenga possessió com administratiu d'administració general.
  
Segona. Requisits addicionals i específics dels candidats
  
Als requisits establits en la base tercera de les bases generals vigents d'aquest ajuntament, s'hi incorporaran els següents:
  
- Estar en possessió del títol de batxiller, Formació Professional de 2.n grau o equivalent, que a més pertanyen a la subescala d'auxiliars d'administració general d'aquest Ajuntament i han fet cinc anys de serveis en aquesta subescala (article 169.2.b, segon paràgraf, del RDL 781/1986, de 18 d'abril). Alternativament, bastarà una antiguitat de 10 anys i la superació d'un curs específic de formació al qual s'accedirà per criteris objectius (disposició addicional 9.ª, segon paràgraf del RD 364/1995, de 10 de març. O també, disposició addicional 8.º, segon paràgraf del DL 24.10.95, Text Refós de la Llei de la Funció Pública Valenciana).
  
Tercera. Presentació dels requisits i drets d'examen
  
Es regirà per allò establit en la base quarta de les bases generals, en el que respecta a sol·licituds, resguards, justificants i documentació a presentar pels aspirants. En allò relatiu a òrgan a qui es dirigeixen les sol·licituds, termini, lloc, drets d'examen i pagament, s'aplicarà allò establit en l'esmentada base general, en els apartats 4.2, 4.3, 4.5 i 4.6.
  
Quarta. Admissió dels aspirants
  
El contingut d'aquesta base es regeix pel disposat en la base cinquena de les bases generals, especialment en allò relatiu a la simultaneïtat de resolucions sobre llista provisional i definitiva, en el cas que no es presenten reclamacions a la llista provisional.
  
Cinquena. Tribunals qualificadors
  
El contingut d'aquesta base es regeix per la sisena de les bases generals.
  
Sisena. Inici i desenvolupament de les proves
  
El contingut d'aquesta base es regeix per la base setena de les bases generals.
  
Setena. Sistema de selecció. Fases. Puntuacions i qualificacions
  
El sistema de selecció de candidats és el concurs restringit. El funcionari seleccionat per a l'ascens ocuparà directament la plaça vacant, sense necessitat de període de pràctiques o curs selectiu. La provisió del lloc vacant implicarà l'extinció automàtica del lloc que l'aspirant ocupara en el grup D. Per la qual cosa haurà d'amortitzar-se la plaça corresponent en la plantilla vigent.
  
Fase de concurs
  
1. Serveis prestats o antiguitat en les diverses administracions públiques. Puntuació màxima de 8 punts. Criteris: base general 9.2.1.
  
2. Títols i diplomes. Títol superior o doctorat, 4 punts; llicenciatures, 3 punts; diplomatura, 2 punts; Batxiller superior o equivalent, 1 punt; Graduat escolar o equivalent, 0,50 punts; la valoració total d'aquest apartat no podrà excedir de 6 punts. La resta dels criteris: base general 9.2.2.
  
3. Coneixements de valencià. S'aplicarà un màxim de 3 punts, amb la resta de criteris de la base general 9.2.3.
  
4. Experiència: màxim de 6 punts. Base general 9.2.4.
  
5. Cursos: màxim de 2 punts. Criteris: base general 9.2.5.
  
6. Altres mèrits: màxim de 3 punts. Criteris: base general 9.2.6.
  
7. Entrevista: màxim d'1 punt. Criteris: base general 9.2.7.
  
La qualificació final del concurs serà la suma de totes les puntuacions obtingudes.
  
Vuitena. Publicitat de qualificacions, llistes i propostes d'aprovats, presentació de documents, nomenaments i presa de possessió
  
El contingut d'aquesta base es regeix pel previst en les bases 10, 11, 12, 13, 14 i 15 de les bases generals.
  
Novena. Supletorietat de les bases generals
  
En tot allò no previst en aquestes bases específiques, s'estarà a allò disposat en les bases generals aprovades per l'Ajuntament en sessió de data 17 de juliol de 1997 i publicades en el Diari Oficial de la Generalitat Valenciana número 3.072 i Butlletí Oficial de la Província número 174, modificant puntualment les bases generals de la Generalitat Valenciana, que es van publicar en el Diari Oficial de la Generalitat Valenciana número 1.926, de 17 de desembre de 1992, i en el Butlletí Oficial de la Província d'Alacant de 18 de gener de 1993, número 13.
  
Deu. Impugnació jurisdiccional
  
1. Contra les presents bases específiques, que posen fi a la via administrativa, podrà interposar-s'hi en el termini de dos mesos, un recurs contenciós administratiu davant el Tribunal Superior de Justícia de la Comunitat Valenciana, de conformitat amb l'article 58 de la Llei Reguladora de la Jurisdicció Contenciosa Administrativa.
  
2. Aquestes bases específiques es troben a disposició dels interessats a les dependències municipals, horari d'oficina, de 08.00 a 14.30 hores.